CELEX: 32010R0008
Language: bg
Date: 2009-12-23 00:00:00
Title: Регламент (ЕС) № 8/2010 на Комисията от 23 декември 2009 година относно разрешително за сериновата протеаза, получена от Bacillus licheniformis (DSM 19670), като фуражна добавка за пилета за угояване (притежател на разрешителното DSM Nutritional Products Ltd., представляван от DSM Nutritional Products Sp. Z.o.o) Текст от значение за ЕИП

7.1.2010   
            
            
               BG
            
            
               Официален вестник на Европейския съюз
            
            
               L 3/7
            
         РЕГЛАМЕНТ (ЕС) № 8/2010 НА КОМИСИЯТА
   от 23 декември 2009 година
   относно разрешително за сериновата протеаза, получена от Bacillus licheniformis (DSM 19670), като фуражна добавка за пилета за угояване (притежател на разрешителното DSM Nutritional Products Ltd., представляван от DSM Nutritional Products Sp. Z.o.o)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за ензимния препарат от серинова протеаза, получена от Bacillus licheniformis (DSM 19670), като фуражна добавка за пилета за угояване, който следва да бъде класифициран в категорията „зоотехнически добавки“.
            
         
               (4)
            
            
               Европейският орган за безопасност на храните (наричан по-нататък „органът“) заключи в становищата си от 2 и 7 юли 2009 г. (2), че ензимният препарат от серинова протеаза, получена от Bacillus licheniformis (DSM 19670), не се отразява неблагоприятно върху здравето на животните, човешкото здраве или околната среда и употребата му може да подобри състоянието на животните. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че са изпълнени условията за разрешителното, определени в член 5 от Регламент (ЕО) № 1831/2003. Съответно употребата на посочения препарат следва да бъде разрешена според предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при спазване на условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 декември 2009 година.
      
         
            За Комисията
         
         José Manuel BARROSO
         
            Председател
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2009 г.) 1185, стр. 1.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Единици за активност/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: подобрители, увеличаващи смилаемостта на храната.
                  
               
            
                  4a13
               
               
                  DSM Nutritional Products Ltd., представляван от DSM Nutritional Products Sp.Z.o.o.
               
               
                  Серинова протеаза
                  EC 3.4.21.-
               
               
                  Състав на добавката:
                  
                               
                           
                           
                              Препарат от серинова протеаза (EC 3.4.21.-),
                           
                        
                               
                           
                           
                              получена от Bacillus licheniformis (DSM 19670) с минимална активност 75 000 PROT (1)/g
                           
                        Характеристика на активното вещество:
                  
                               
                           
                           
                              Препарат от серинова протеаза (EC 3.4.21.-),
                           
                        
                               
                           
                           
                              получена от Bacillus licheniformis (DSM 19670)
                           
                        Аналитичен метод (2):
                  Колориметричен метод, измерващ жълт комплекс паранитроанилин (pNA), освободен от ензима от „Suc-Ala-Ala-Pro-Phe-pNA“ при pH 9,0 и 37 °C.
               
               
                  Пилета за угояване
               
               
                  —
               
               
                  15 000 PROT
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на съхранение и устойчивостта на гранулиране.
                           
                        
                              2.
                           
                           
                              Мерки за безопасност: носене на предпазна маска, предпазни очила и ръкавици по време на работа.
                           
                        
               
                  13.1.2020 г.
               
            
         (1)  1 PROT е количеството ензим, което освобождава 1 μmol p-нитроанилин от 1 mM субстрат (Suc-Ala-Ala-Pro-Phe-pNA) на минута при pH 9,0 и температура 37 °С.
      
         (2)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives